Stephanie Beacham

Stephanie Beacham (s. 28. helmikuuta 1947 Barnet, Englanti) on brittiläinen näyttelijä.

Beacham on esiintynyt lukuisissa elokuvissa ja televisiosarjoissa. Vuonna 1971 hän näytteli Marlon Brandon kanssa elokuvassa Kauhujen yö (The Nightcomers). Uransa huipulla Beacham oli 1980-luvulla, jolloin hän esitti Sable Colbya saippuasarjassa Dynastia ja sen sisarsarjassa Colbyt. Myöhemmin Beachamilla on ollut rooleja muun muassa sarjoissa Beverly Hills 90210, Bad Girls ja Coronation Street. Hän on ollut myös kilpailijana Ison-Britannian Strictly Come Dancing- ja Celebrity Big Brother -televisio-ohjelmissa.

Beacham on opiskellut aikoinaan Royal Academy of Dramatic Artissa Lontoossa.

Yksityiselämä

Beacham on ollut syntymästään asti kuulovammainen. Hänen oikea korvansa on kuuro, koska hänen äitinsä sairastui vesirokkoon ollessaan raskaana.

Beacham on ollut 1970-luvulla naimisissa näyttelijä John McEneryn kanssa. Heillä on kaksi tytärtä.

Valikoitu filmografia

Lähteet

Aiheesta muualla 

 

Englantilaiset näyttelijät
Vuonna 1947 syntyneet
Elävät henkilöt